
PARLAMENTUL ROMÂNIEI
CAMERA DEPUTAŢILOR
COMISIA PENTRU MEDIU SI ECHILIBRU ECOLOGIC 

Bucureşti, 20 decembrie 2023
                                                                                           Nr.4c-8/861




BIROUL PERMANENT
AL
CAMEREI DEPUTAŢILOR


	Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.93/2020 pentru modificarea şi completarea art.38 din Ordonanţa de urgenţă a Guvernului nr.5/2015 privind deşeurile de echipamente electrice şi electronice, transmis spre examinare pe fond, în procedură de urgență, Comisiei pentru mediu și echilibru ecologic, cu adresa nr. PLx.408/2020 din 29 iunie 2020.


PREŞEDINTE,
Virgil-Daniel Popescu

RAPORT COMUN
asupra proiectului de Lege privind aprobarea Ordonanţei de urgenţã a Guvernului nr.44/2019 pentru modificarea şi completarea Ordonanţei de urgenţã a Guvernului nr.5/2015 privind deşeurile de echipamente electrice şi electronice
	În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările ulterioare, Comisia pentru mediu și echilibru ecologic a fost sesizată spre examinare pe fond, în procedură de urgență, proiectul de Lege privind aprobarea Ordonanţei de urgenţã a Guvernului nr.93/2020 pentru modificarea şi completarea art.38 din Ordonanţa de urgenţă a Guvernului nr.5/2015 privind deşeurile de echipamente electrice şi electronice, transmis cu adresa nr. PLx 408 din 29 iunie 2020 și înregistrat cu nr. 4c-8/684/30.06.2020.
           Senatul, în calitate de primă Cameră sesizată, a adoptat proiectul de lege în ședința din 23 iunie 2020, cu respectarea prevederilor articolului 76 alineatul (2) din Constituția României, republicată. 
	Consiliul Legislativ, cu avizul nr.533/20.06.2020, avizează favorabil proiectul de lege, cu observaţii şi propuneri.
Comisia pentru industrii şi servicii a avizat favorabil proiectul de lege (nr.4c-3/333/2020). 
Comisia pentru administrație publică și aenajarea teritoriului  a avizat favorabil proiectul de lege (Nr. 4c-7/ 308). 
Proiectul de lege are ca obiect de reglementare modificarea şi completarea art.38 din Ordonanţa de urgenţă a Guvernului nr.5/2015 privind deşeurile de echipamente electrice şi electronice, cu modificările şi completările ulterioare. Intervenţiile legislative vizează alinierea legislaţiei naţionale de profil la normele şi exigenţele europene incidente în materie, respectiv Directiva (UE) 2018/849 a Parlamentului European şi a Consiliului din 30 mai 2018 de modificare a Directivei 2000/53/CE privind vehiculele scoase din uz, a Directivei 2006/66/CE privind bateriile şi acumulatorii şi deşeurile de baterii şi acumulatori şi a Directivei 2012/19/UE privind deşeurile de echipamente electrice şi electronice, în contextul îndeplinirii obligaţiilor asumate de România, derivate din calitatea sa de stat membru al Uniunii Europene 
În conformitate cu prevederile art.62 din Regulamentul Camerei Deputaţilor, republicat, cu modificările ulterioare, membrii Comisiei pentru mediu și echilibru ecologic au examinat proiectul de lege în ședinta din data de 19 decembrie 2023. La ședința Comisiei pentru mediu și echilibru ecologic deputații au fost prezenți conform listei de prezență.
La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaților, republicat, cu modificările ulterioare, domnul Bogdan Radu Balanișcu, secretar de stat în cadrul Ministerului Mediului, Apelor și Pădurilor.
În urma dezbaterilor și a opiniilor exprimate, membrii Comisiei pentru mediu și echilibru ecologic au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţã a Guvernului nr.44/2019 pentru modificarea şi completarea Ordonanţei de urgenţã a Guvernului nr.5/2015 privind deşeurile de echipamente electrice şi electronice,  în forma adoptată de Senat.
În raport de obiectul și conținutul său, proiectul de lege face parte din categoria legilor ordinare.
Conform prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat cu modificările ulterioare, Camera Deputaţilor este Cameră decizională.


	PREŞEDINTE,

	SECRETAR,

	Consilier parlamentar,
  Alina Maria Alexandriuc

